
ZAPISNIK
9. sjednice Vijeća Mjesnog odbora „Kralj Zvonimir“
održane 28. veljače 2022. u prostorijama Mjesnog odbora „Kralj Zvonimir“, s početkom u 17, 30 sati

Prisutni članice i članovi Vijeća Mjesnog odbora „Kralj Zvonimir“: Marija Krnić, Sven Gale,  Vesna Heningman, Tomislav Jurkić,  Marija Mihaljević, Neven Saks i Saša Tartaglia

Predsjednica Marija Krnić konstatira da je na sjednici prisutno 7 od 7 članova Vijeća, čime su stečeni uvjeti za raspravu i pravovaljano odlučivanje.

Zapisnik 8. sjednice daje se na raspravu i Vijeće bez rasprave jednoglasno prihvaća zapisnik.

Predsjednica Vijeća Marija Krnić predlaže slijedeći

DNEVNI RED

Financijski plan za 2022 - donošenje
Plan malih komunalnih akcija za 2022 - donošenje
Izvješće o radu za 2021. - donošenje
Program rada za 2022. - donošenje
Pitanja i prijedlozi

Predsjednica Marija Krnić stavlja dnevni red na glasanje i on je jednoglasno prihvaćen.


Ad 1.  Financijski plan za 2022. - donošenje

Predsjednica Mjesnog odbora t objašnjava da je financijski plan u skladu s planom Gradske četvrti, a i u skladu s proračunom Grada Zagreba. Vijećnici su dobili prijedlog Financijskog plana u sklopu dokumenata pripreme ove sjednice. Prijedlog financijskog plana za 2022. se stavlja na glasanje i jednoglasno je prihvaćen.

Članovi Vijeća jednoglasno donose sljedeći


FINANCIJSKI PLAN
Mjesnog Odbora ''Kralj Zvonimir''
za 2022.

Članak 1.
Financijski plan Mjesnog odbora ''Kralj Zvonimir'' za 2022. (dalje u tekstu: Plan) sastoji se od:

PRIHODA:										805.300,00
RASHODA:										805.300,00

	Članak 2.

	Prihodi i rashodi iz članka 1. Plana su:

	

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	805.300,00

	6711
	PRIHODI ZA FINANCIRANJE RASHODA POSLOVANJA
	805.300,00

	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	805.300,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	709.000,00

	 
	ODRŽAVANJE JAVNIH ZELENIH POVRŠINA
	300.000,00

	 
	ODRŽAVANJE NERAZVRSTANIH CESTA
	409.000,00

	3291
	NAKNADE ČLANOVIMA VIJEĆA MJESNOG ODBORA
	90.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	6.300,00



Članak 3.
Naredbodavac za izvršenje Plana je pročelnica  Gradskog ureda za mjesnu samoupravu, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora.




Ad 2. Plan malih komunalnih akcija za 2022. - donošenje

Marija Krnić objašnjava plan, i navodi stavke. Plan je u skladu s planom Gradske četvrti i Gradskim proračunom. Otvorena je rasprava. Plan je stavljen na glasanje i on je jednoglasno prihvaćen.

Članovi Vijeća, nakon rasprave, jednoglasno donose sljedeći






Plan malih komunalnih akcija
Mjesnog odbora ''Kralj Zvonimir'' u 2022.



	1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora ''Kralj Zvonimir'' (u daljnjem tekstu: Mjesni odbor), a kojima se osigurava obavljanje komunalnih djelatnosti:
	- održavanja javnih zelenih površina i
	- redovitog održavanja nerazvrstanih cesta.


	2. Plan je izrađen u skladu s planiranim prihodima i primicima te utvrđenim rashodima i izdacima u Proračunu Grada Zagreba za 2022. i Financijskom planu Mjesnog odbora za 2022., a na temelju godišnjih operativnih planova i programa nositelja komunalnih djelatnosti u Gradu Zagrebu, za koje se dio sredstava osigurava u ovom planu.


	3. Planirana sredstva za financiranje ovog plana u iznosu od ukupno 709.000,00 kuna raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	300.000,00

	3.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	409.000,00

	Ukupno
	709.000,00




	4. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj plan odnosi se na poslove održavanja 46.685 m² uređenih javnih zelenih površina na području Mjesnog odbora.


	5. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:
	5.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	5.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	5.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
	Ovaj plan odnosi se na poslove redovnog održavanja 52.413 m² nerazvrstanih cesta na području Mjesnog odbora.
	Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:
	- 70 % ili 286.000,00 kuna za asfalterski program i
	- 30 % ili 123.000,00 kuna za ostale poslove redovnog održavanja.


	6. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.


	7. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.


	8. Sredstva za provedbu ovog plana osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2022. i ovim planom, a prema načelima štednje i racionalnog korištenja sredstava.


	9. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Donji grad u 2022.


Ad.3. Izvješće o radu za 2021. - donošenje

Predsjednica Mjesnog odbora izlaže Izvješće o radu za 2021. te navodi da je ono nešto kraće nego što bi po njezinom mišljenju trebalo biti zbog toga što je Plan za 2021. bio nešto slabije razrađen. Naglašava kako je bitno da ubuduće on bude detaljniji i usklađen s Planom za 2022. koji će također biti razrađeniji.

Vijeće, bez rasprave, jednoglasno donosi sljedeći


IZVJEŠĆE O RADU

Vijeća Mjesnog odbora „Kralj Zvonimir“ za  2021. godinu




U 2021. godini  Vijeće Mjesnog odbora održalo je ukupno 10 sjednica, od toga 3 u starom sazivu i 7 u novom sazivu.
Osnovne djelatnosti bile su usmjerene na poboljšanje infrastrukturnih problema, donošenje akata Vijeća i sudjelovanje u donošenju odluka Skupštine Grada, gradonačelnika i gradskih upravnih tijela.

Vijeće je donoseći zaključke nastojalo što uspješnije pridonositi rješavanju problema svih građana na svom području. Na sjednicama se raspravljalo o različitim problemima i prijedlozima koje su davala vijeća mjesnih odbora, građani, udruge građana i institucije kao što su škole, dječji vrtići i slično. 


PREDSJEDNICA VIJEĆA

Predsjednica je redovito sazivala sjednice Vijeća, predlagala dnevni red i predsjedavala na svim sjednicama. Usko je surađivala s predsjednikom Gradske četvrti Donji grad u sastavljanju dnevnog reda, te prisustvovala sastancima koordinacije za rad Vijeća mjesnih odbora. 


POTPREDSJEDNICA VIJEĆA

Pomagala je predsjednici Vijeća, te obavljala i sve poslove koji su joj se povjerili. Sudjelovala  je u pripremi prioriteta za 2022. godinu.



ČLANOVI VIJEĆA

Članovi Vijeća svoj rad su realizirali prvenstveno putem sjednica Vijeća na koje su se redovito odazivali, u prosjeku 6 članova od ukupno sedam.

Članovi Vijeća su na sjednicama raspravljali i izjašnjavali se o svim pitanjima koja su bila na dnevnom redu, davali su razne inicijative, prijedloge i postavljali pitanja radi poboljšanja života građana na svom području.



ZAKLJUČNE OCJENE

Vijeće je u radu nastojalo što je moguće više detektirati i riješiti probleme na svom području. 


Ad.4. Program rada za 2022. - donošenje

Marija Krnić čita i obrazlaže program koji su vijećnici dobili u pripremi za ovu sjednicu. Krnić objašnjava da je program razrađeniji u odnosu na 2021. i da će to omogućiti bolju kontrolu njegove provedbe, naročito realizaciju plana malih komunalnih aktivnosti.
Krnić navodi kao važnu točku Plana poticanje i inicijative za revitalizaciju zapuštenih prostora na području mjesnog odbora. Vijećnici Saks i Jurkić predlažu iniciranje javne rasprave za prostor “Uljare”.
Krnić predlaže da kao posebna točka bude povećanje prostora za kulturne, sportske i društvene aktivnosti s naglaskom na područje “Uljare” s čim su se složili svi vijećnici. 

Program je stavljan na glasanje i jednoglasno je prihvaćen.

Vijeće, nakon rasprave, jednoglasno donosi sljedeći


PROGRAM RADA VIJEĆA
MJESNOG ODBORA „KRALJ ZVONIMIR“
ZA 2022. GODINU

I. POLAZIŠTA I PRAVI OKVIRI

Na temelju Poslovnika i Pravila Vijeća Mjesnog odbora „Kralj Zvonimir“ te sukladno Statutu Grada Zagreba, svoj program za 2022. godinu Vijeće temelji na sagledavanju stanja, potreba i problema Mjesnog odbora. Navedeno uključuje praćenje stanja komunalne infrastrukture; praćenje kvalitete komunalnog standarda; uočavanje potreba za sanacijom cesta, uređenjem parkovnih i zelenih površina; predlaganje i praćenje mjera i akcija za zaštitu i unapređivanje okoliša te učinkovitiji rad komunalnih službi; za zaštitu djece, mladih i starijih osoba, kao i osoba s posebnim potrebama; te zadovoljavanjem zdravstvenih, socijalnih, obrazovnih, kulturnih, sportskih i rekreacijskih potreba građanki i građana.

II. GLAVNA ZADUŽENJA
Vijeće programom rada obavezno:

1. Donosi financijski plan 
2. Donosi plan malih komunalnih akcija Mjesnog odbora, koji je sastavni dio plana komunalnih aktivnosti gradske četvrti
3. Donosi Izvješće o radu Vijeće Mjesnog odbora „Kralj Zvonimir“ 
4. Prati realizaciju Plana komunalnih aktivnosti i Programa održavanja komunalne infrastrukture
5. Raspravlja i donosi zaključke na osnovi zahtjeva građana
6. Raspravlja i donositi mišljenja o prijedlozima akata o kojima gradonačelnik, Gradska skupština, gradski uredi  i vijeće gradske četvrt, traže mišljenje vijeća mjesnog odbora.
7. Odlučuje o raspolaganju imovinom Mjesnog odbora

III. PROGRAM
 
Prema gore navedenom, Vijeće će Programom rada, sukladno svojim ovlastima, definiranim Zakonom o Gradu Zagrebu, Statutom Grada Zagreba i Poslovnikom Vijeća Mjesnog odbora, Vijeće u 2022. provoditi sljedeće aktivnosti:
1. sustavno prikupljati i obrađivati, te učiniti dostupnim sve podatke o Mjesnom odboru, kao nužnu pretpostavku za utjecaj građana i njihovih predstavničkih tijela na razvoj mjesnog odbora (posebice uređenja naselja, održavanje komunalnog reda i zaštite okoliša, djelovanja javnih službi itd.), rješavanju  prometa na mjesnom odboru, kao i prometa u mirovanju;
2. omogućiti zainteresiranim građanima, pravodobnu i potpunu informiranost o odlučivanju gradskih upravnih tijela Grada Zagreba o pitanjima od interesa za Mjesni odbor;
3. poticati stanovnika Mjesnog odbora na sudjelovanje u odlučivanju i izjašnjavanje bitnim pitanjima koja se tiču funkcioniranja, Mjesnog odbora; 
4. kod donošenja odluka i zaključaka, voditi računa o principima zaštite okoliša, očuvanju zelenih površina proširenju zelenih površina te očuvanju postojećeg integralnog urbanog uređenja Mjesnog odbora; 
5. brinuti o realizaciji Plana malih komunalnih akcija i Plana komunalnih aktivnosti, kao i ostalih zaključaka i inicijativa Vijeća i stanovnika Mjesnog odbora Kralj Zvonimir, poput zaključka o izmjenama i dopunama GUP-a itd;  
6. pomoći u održavanju, opremanju i obnovi prostora mjesnog odbora
te ga otvoriti aktivnostima fokusiranim na socijalno osjetljivih skupina te poticati iste i uključiti se u njih u okvirima ingerencije Mjesnog odbora;
7. poticati brigu nadležnih gradskih firmi o vodoopskrbnoj infrastrukturi
8. poboljšati komunikaciju s ustanovama na području Mjesnog odbora 
9. inicirati aktivnosti vezane uz revitalizaciju zapuštenih prostora na području Mjesnog odbora
10. podržavati realizaciju različitih aktivnosti programa udruga i udruženja građana;
11. predlagati izvođenja većih zahvata na objektima komunalne infrastrukture, kao i izgradnju drugih javnih objekata (vrtići, škole, javne garaže, sportske dvorane), a koje nije moguće financirati sredstvima kojima raspolaže mjesni odbor;


Realizacija navedenog Programa rada ovisiti će o:

· sudjelovanju članova vijeća u radu;
· izvršenju proračuna Grada Zagreba;
· suradnji s nadležnim tijelima Gradske uprave Zagreba;
· suradnji s Vijećem Gradske četvrti Donji grad;
· suradnji građana Gradske četvrti Donji grad.



Ad.5. Pitanja i prijedlozi

Vesna Heningman postavlja pitanje postojanja skloništa u području mjesnog odbora. Odlučeno je da predsjednica provjeri na razini gradske četvrti imenovanje povjerenika za Civilnu zaštitu na području mjesnog odbora ili gradske četvrti. 

Marija Krnić je informirala o upitu o početku radova na čestici 6895/26 u ulici Ljudevita   Posavskog, prostoru koji je namijenjen prema GUP-u za sportsko rekreativne aktivnosti a nalazi se na privatnom zemljištu. Informira da Grad nije dao nikakvu dozvolu za bilo kakvu gradnju, i dogovoreno je da ukoliko su počeli radovi na toj površini da se uputi upit inspekciji.  

Tomislav Jurkić je predložio da se pošalje upit koliko često se čiste i prazne kanalizacijski kolektori. Marija Krnić se slaže i dogovoreno je da se pošalje upit u Vodoopskrbu i odvodnju.
 

Sjednica je završila u 18,45 sati.

Zapisnik vodio Saša Tartaglia

KLASA: 024-08/22-003/479
URBROJ: 251-13-11-1-22-2
Zagreb, 28. veljače 2022.



								            Predsjednica Vijeća MO 
     		     “Kralj Zvonimir“ 

